मौलाना नदवी के खिलाफ जांच कमेटी भी गठित
लखनऊ। अयोध्या में राम मंदिर की वकालत करने वाले सलमान नदवी को ऑल इंडिया मुस्लिम पर्सनल लॉ बोर्ड ने बाहर निकाला दिया है। साथ ही बोर्ड ने सलमान हुसैन नदवी के खिलाफ एक जांच कमेटी का भी गठन किया है। नदवी की जांच से संबंधित रिपोर्ट कल सौंप दी जाएगी। जिसके बाद उनके खिलाफ आगे की कार्रवाई की जाएगी।
मौलाना नदवी के खिलाफ जांच कमेटी में अरशद मदनी, राबे हसन नदवी, महासचिव वली रहमानी, मौंलाना खालिद सैफुल्लाह रहमानी को रखा गया है। जांच कमेटी यह तय करेगी कि अयोध्या में राम मंदिर और बाबरी मस्जिद की जमीन की लड़ाई को लेकर जो आर्ट ऑफ लिविंग के अध्यक्ष श्री श्री रविशंकर और सलमान नदवी के बीच बैठक क्यों हुई थी। गौरतलब है कि मौलाना सलमान नदवी ने राम मंदिर की वकालत करते हुए कहा था कि अयोध्या में राम मंदिर के लिए जगह दे देनी चाहिए। साथ ही मस्जिद के लिए कहीं दूसरी जगह जमीन दी जानी चाहिए। हालांकि उन्होंने मुस्लिमों के लिए यूनिवर्सिटी की मांग की थी। साथ ही उन्होंने यह भी मांग की थी कि बाबरी मस्जिद गिराने वालों पर भी कार्रवाई की जानी चाहिए। आपको बता दें कि राम मंदिर और बाबरी मस्जिद विवाद पर सुलह के लिए श्री श्री रविशंकर ने सभी पक्षकारों से मुलाकात की थी। उन्होंने ये दावा किया था कि वह इस मसले का हल निकाल लेंगे। हालांकि उनके मुलाकात पर किसी भी पक्ष ने हामी नहीं भरी थी। जिसके बाद उनका प्रपोजल ठंडे बस्ते में चला गया था। लेकिन एक बार फिर से सलमान नदवी विवाद को लेकर मामला उठ गया है।
(★ समाचार साभार)